stanford-oval/wikipedia huggingface dataset:
פונדקו של ירמיהו

|  מידע כללי |
| --- | --- |
 מאת:  בנימין תמוז 
 שפת המקור:  עברית 
 סוגה:  נובלה 
 הוצאה
 הוצאה:  כתר ספרים 
 תאריך הוצאה:  1984 
 
פונדקו של ירמיהו היא נובלה דיסטופית מאת הסופר והפסל הישראלי בנימין תמוז.
הנובלה פורסמה לראשונה בשנת 1984 בהוצאת כתר ספרים והיא ככל הנראה יצירת הספרות העברית הראשונה המזהירה מפני השתלטות קיצונים דתיים על מדינת ישראל, ובין הדיסטופיות הראשונות שנכתבו בישראל באופן כללי, לצד "הדרך לעין חרוד" מאת עמוס קינן ו"מלאכים באים" מאת יצחק בן-נר (שאף היא עוסקת בהפיכתה של ישראל לדיקטטורה דתית פונדמנטליסטית).
הנובלה כתובה בהומור מקאברי וציני האופייני לתמוז, למשל:
[...] וכך היינו הורגים ונהרגים הרבה דורות; ולא עלה בדעתו של שום ישמעאלי משכיל, שכל המלחמות ההן היו מיותרות. וכי מי זה יכול לנחש, כי בשביל לנצח אתכם היינו צריכים רק לשבת במנוחה, ולחכות עד שתסיימו לאבד זה את זה?
או, במשפט הבא, המתייחס לירי באוויר ולערביי ישראל, המכונים בנובלה גם "ערטילאים":
ומאחר שהערטילאים חיים באויר, פגעו בהם היריות וקטלו שלושה מהם...
תקציר

עלילת הנובלה מתרחשת במחצית הראשונה של המאה ה-21. ממדינת ישראל נותרו רק שלושה מעוזים מבוצרים: תל אביב, ירושלים, ונהריה, ויתר הארץ הפכה לשטח הפקר. השלטון, המונהג על ידי סנהדרין, הוא קיצוני ואכזרי, ועונשי מוות, כולל בסקילה, מקובלים גם עבור פשעים פחותים. החילונים המועטים שעוד נותרו מקיימים את אורחות חייהם בסתר ופונדקו האפונימי של ירמיהו הוא אחד ממקומות המסתור שלהם.
בזמן התרחשות העלילה בית המקדש השלישי נמצא בבנייה.
מהדורות

כתר, 1984
"הפרדס, משלי בקבוקים, פונדקו של ירמיהו", קובץ נובלות, ידיעות ספרים, 2008
פיצוצי משנה

פיצוצי משנה הם סדרת פיצוצים של חומר נפץ, מטעני חבלה, אמצעי לחימה, תחמושת או חומרים כימיים נפיצים שנפגעו מפיצוץ של אמצעי אחר כגון מטען נפץ, פצצה או טיל. הפיצוץ שגורם אמצעי התקיפה יוזם את אותם חומרים נפיצים (כגון תחמושת) וגורם לפיצוצם באופן לא מבוקר ולרוב בצורה פחות אפקטיבית מאשר פיצוץ יזום שלהם. פיצוצי המשנה מתרחשים זמן קצר לאחר הפיצוץ הראשי (סדר גודל של כמה שניות עד כמה דקות).
פיצוצי משנה נצפים רבות בתקיפות של מחסני אמצעי לחימה ותחמושת כגון מחסני רקטות ארטילריות וטילים, משגרי רקטות טעונים, מעבדות נפץ ועוד. כאשר רקטות או טילים מתפוצצים באופן לא יזום ולא מבוקר הם ניתזים לכיוונים אקראיים ועפים מרחק קצר בטרם הם מתפוצצים. במסגרת לחימה בטרור נגד ארגוני טרור ומיליציות, כאשר תוקפים גם מטרות אזרחיות או כאלה הנראות אזרחיות, תיעוד של פיצוצי משנה משמש ראיה לכך שהמטרה שהותקפה הכילה אמצעי לחימה ולכן שימשה למטרה צבאית ולא הייתה מטרה אזרחית תמימה.
ענף שורש היד הגבי (עורק החישור)

| --- | --- |

 שיוך:  branch of radial artery 
 תיאור ב:  האנטומיה של גריי (מהדורה 20) (594) 
 מזהים
 לטינית (TA98):  ramus carpalis dorsalis arteriae radialis 
 טרמינולוגיה אנטומיקה:  A12.2.09.032 
 TA2 (2019):  4646 
 FMA:  22755 
 מערכת השפה הרפואית המאוחדת:  C0226445 
 
ענף שורש היד הגבי של עורק החישור בחלקה התחתון הימני של התמונה.
עֲנַף שֹׁרֶשׁ הַיָּד הַגַּבִּי (TA: ramus carpalis dorsalis) הוא ענף עורקי קטן של עורק החישור המספק דם לשורש כף היד.
ראשיתו של הענף מתחת לגידים הפושטים של האגודל. בחצותו את שורש כף היד לרוחב לכיוון הגבול התיכון של היד, הוא משיק לענף שורש היד הגבי של עורק הגומד ליצירת רשת שורש היד הגבית.
| --- | --- |
בקרת זהויות :  TA98: A12.2.09.032 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
פולטוסט

| --- | --- |

 
 מאכלים
 סוג:  גבינה נורווגית, גבינת חלב מוחמץ, גבינה מחלב נא 
 מוצא:  נורווגיה 
 
פולטוסט (בנורווגית: Pultost) היא גבינת חלב מוחמץ נורווגית רכה ובוגרת בטעם זרעי קימל.
מאפיינים

כמו גמלוסט, לפולטוסט יש היסטוריה ארוכה בנורווגיה. הגבינה עשויה מחלב דל שומן שהוחמץ, בדומה לריוויון, בטעם קימל ונשמרת במלח. פולטוסט היא גבינה בעלת חומציות, ודלה מאוד בשומן.  פולטוסט נמכרת בשתי גרסאות, למריחה וגרגרית. לגרסה למריחה יש טעם חזק יותר. פולטוסט נהוג למרוח על לחם, לפסה (פיתה נורווגית) או לחם שטוח או להגיש עם תפוחי אדמה מבושלים.
סוגים ויצרנים

חברת מוצרי החלב הנורווגית Tine מייצרת פולטוסט במחלבה שלה ב-Nybergsund בטריסיל. ב-Tine מייצרים שלוש איכויות: סוג למריחה סוג רך, הנקרא Løiten, סוג עם מרקם יבש וגרגירי, הנקרא Hedemark וסוג גרגירי נוסף, בעל טעם חזק יותר, הנקרא לילהאמר (כמו העיר). Synnøve Finden היא יצרנית נוספת של פולטוסט בנורווגיה. Synnøve Finden מקדמת שני סוגים של פולטוסט: Seterost ו-Hedmark.
ראו גם

רשימת גבינות
הערות שוליים

↑  Donnelly, C.W.; Kehler, M. (2016). The Oxford Companion to Cheese. Oxford Companions. Oxford University Press. p. 667. ISBN 978-0-19-933088-1. נבדק ב-29 בדצמבר 2019. {{cite book}}:  (עזרה)
↑  "Pultost Cheese". ThorNews. 3 בינואר 2012. נבדק ב-1 במרץ 2020. {{cite web}}:  (עזרה)
↑  Jan Peter Aursnes. "Pultost". Store norske leksikon. נבדק ב-1 בפברואר 2017. {{cite web}}:  (עזרה)
↑  "Pultost". Melk.no. נבדק ב-1 בפברואר 2017. {{cite web}}:  (עזרה)
↑  Lukas Spee; Martijn Lafeber. "Pultost". cheesewiki.com. נבדק ב-1 בפברואר 2017. {{cite web}}:  (עזרה)
↑  "Hedmark and Oppland Counties Pultost". Slow Food. נבדק ב-1 במרץ 2020. {{cite web}}:  (עזרה)
ענף המעי העקום

| --- | --- |
 שיוך:  branch of inferior branch of ileocolic artery 
 תיאור ב:  האנטומיה של גריי (מהדורה 20) (607) 
 מזהים
 לטינית (TA98):  ramus ilealis 
 טרמינולוגיה אנטומיקה:  A12.2.12.063 
 TA2 (2019):  4262 
 FMA:  14819 
 מערכת השפה הרפואית המאוחדת:  C0734105 
 
עורקי המעי העקום הסופי והמעי העיוור
עֲנַף הַמְּעִי הֶעָקֹם (TA: ramus ilealis) הוא ענף עורקי בבטן המסתעף מהענף התחתון של עורק המעי העקום והמעי הגס ומספק דם לסופו של המעי העקום. הענף עולה מעלה ושמאלה בחלקו התחתון של המעי העקום ומשיק עם קצה עורק מתלה המעי העליון.
| --- | --- |
בקרת זהויות :  TA98: A12.2.12.063 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
פולטרגייסט (סרט)

| --- | --- |

 בימוי:  טובי הופר
 הופק בידי:  סטיבן ספילברג פרנק מרשל
 תסריט:  סטיבן ספילברג מייקל גרייס מארק ויקטור
 עריכה:  סטיבן ספילברג מייקל קאהן
 שחקנים ראשיים:  ג'ובת' ויליאמס קרייג טי. נלסון ביאטריס סטרייט
 מוזיקה:  ג'רי גולדסמית'
 צילום:  מתיו לאונטי
 מדינה:  ארצות הברית
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר
 שיטת הפצה:  וידאו על פי דרישה, הזרמת מוזיקה 
 הקרנת בכורה:  4 ביוני 1982
 משך הקרנה:  114 דקות
 שפת הסרט:  אנגלית
 סוגה:  סרט אימה, סרט רוחות רפאים 
 תקציב:  10,700,000‏$
 הכנסות:  121,706,019‏$
 הכנסות באתר מוג'ו:   poltergeist
 פרסים:  פרס סאטורן לאיפור הטוב ביותר (Dorothy J. Pearl) 
 סרט הבא:  פולטרגייסט 2: הצד האחר
 דף הסרט ב־IMDb
 
פולטרגייסט (באנגלית: Poltergeist) הוא סרט מתח אמריקאי משנת 1982, שבוים על ידי טובי הופר ונכתב במשותף והופק על ידי סטיבן ספילברג. העלילה מתמקדת במשפחה שרוחות רעות פולשות לביתה וחוטפות את הבת הצעירה של המשפחה.
הסרט דורג במקום ה-80 ברשימה של "בראבו" ב-"100 Scariest Movie Moments" ואגודת מבקרי הסרטים בשיקגו דירג את הסרט במקום ה-20 ברשימת הסרטים המפחידים שאי פעם נוצרו. מכון הסרטים האמריקאי דירג את הסרט במקום ה-84 ברשימת "100 שנים... 100 מותחנים". "פולטרגייסט" היה מועמד גם לשלושה פרסי אוסקר.
עלילה

סטיבן ודיאן פרילינג חיים חיים שקטים בפרבר בקליפורניה, שם סטיבן הוא סוכן נדל"ן מצליח ודיאן היא עקרת בית המטפלת בילדיהם דיינה, רובי, וקרול אן. קרול אן מתעוררת לילה אחד ומתחילה בשיחה עם הטלוויזיה של המשפחה, אשר החלה לשדר רעש לבן. בלילה הבא, בעוד המשפחה ישנה, קרול אן נעשית מקובעת לטלוויזיה כשהיא משדרת רעש לבן שוב. לפתע רוח רפאים עולה ממסך הטלוויזיה ונעלמת אל תוך הקיר, ויוצרת רעידת אדמה אלימה בתוך הבית, וקרול אן מודיעה ש"הם כאן".
אירועים מוזרים מתחילים להתרחש למחרת, כגון כוסות וכלים שבאופן ספונטני נשברים או מתכופפים ורהיטים שזזים מעצמם. התופעות נראות לא מזיקות בהתחלה, אבל במהרה הן מתחילות להתגבר. באותו לילה, עץ בחצר האחורית קם לתחייה ותופס את רובי דרך חלון חדר השינה. בעוד דיאן וסטיבן מצילים את רובי, קרול אן נשאבת דרך פתח בארון שלה. המשפחה מבינה שהיא נלקחה כשהם שומעים את קולה בוקע מהטלוויזיה.
קבוצה של פאראפסיכולוגים מאוניברסיטת קליפורניה באירוויין - דוקטור לש, ריאן, ומרטי, באים לבית פרילינג לחקור וקובעים כי המשפחה חוה הפרעה של פולטרגייסט. הם מגלים כי בהפרעות מעורבות יותר מרוח רפאים אחת בלבד. סטיבן גם מגלה במהלך שיחה עם הבוס שלו, לואיס טיג, כי השכונה שלהם בנויה על בית קברות.
אחרי שדיינה ורובי נשלחים הרחק לביטחונם, דוקטור לש וריאן מתקשרים לטנגינה ברונס, מדיום רוחנית. טנגינה אומרת כי הרוחות המאכלסות את הבית נמצאות במימד אחר ואינן במנוחה. הרוחות נמשכות לכוח החיים של קרול אן ומוסחות מהאור האמיתי שבא אליהן. טנגינה מוסיפה כי בין רוחות הרפאים האלה, יש גם שד המכונה "החיה", שמשתמש בקרול אן כאמצעי לתמרן את הרוחות האחרות.
החבורה מגלה כי הכניסה למימד השני הוא דרך הארון בחדר השינה של הילדים, ואילו היציאה היא דרך התקרה בסלון. כשהקבוצה מנסה להציל את קרול אן, דיאן עוברת דרך הכניסה קשורה בחבל המושחל דרך שני הפורטלים. דיאן מצליחה להשיב את קרול אן, ושתיהן צונחות מהתקרה על הרצפה מחוסרות הכרה. כשהן מתאוששות, טנגינה מכריזה כי הבית כעת "נקי".
זמן קצר לאחר מכן, המשפחה מתכוננת לעבור למקום אחר. במהלך הלילה האחרון שלהם בבית, סטיבן נוכח בפגישה עם טיג ודיינה הולכת לדייט, ושניהם עוזבים את דיאן, רובי, וקרול אן לבד בבית. "החיה" אורבת לדיאן והילדים, בניסיון לחטוף אותם שוב. דיאן והילדים בורחים מהבית ומגלים ארונות וגופות מרקיבות המתפרצים החוצה מן האדמה ברחבי השכונה. כשסטיבן ודיינה חוזרים הביתה למהומה, סטיבן מבין כי במקום להעביר את בית הקברות למקום חדש, טיג רק הזיז את המצבות והגופות נשארו מאחור, מה שחילל את הקבורה. המשפחה בורחת מהשכונה בעוד הבית עצמו קורס לתוך מימד אחר, לתדהמתם של השכנים. המשפחה מתאכסנת במלון ללילה, וסטיבן דוחף את הטלוויזיה של החדר למרפסת.
צוות שחקנים

ג'ובת' ויליאמס - דיאנה פרילינג
קרייג טי. נלסון - סטיב פרילינג
ביאטריס סטרייט - דוקטור לש
דומיניק דאן - דיינה פרילינג
אוליבר רובינס - רובי פרילינג
הת'ר אורורק - קארול אן פרילינג
רימייק

בשנת 2014 המפיק סם ריימי והבמאי הישראלי-אמריקני גיל קינן הפיקו את הרימייק "פולטרגייסט", שיצא לאקרנים בקיץ 2015. סם רוקוול, רוזמרי דוויט וג'ארד האריס מככבים בסרט על רוחות הרפאים התוקפות משפחה שגרתית ואת ילדתם הקטנה מדיסון (בגילומה של קנדי קלמנטס).
הערות שוליים

↑  "Box Office Information for Poltergeist". The Numbers. נבדק ב-29 בינואר 2012. {{cite web}}:  (עזרה)
↑  "Bravo's The 100 Scariest Movie Moments". web.archive.org. ארכיון מ-2007-10-30. נבדק ב-21 במאי 2010. {{cite web}}:  (עזרה)
↑  "Chicago Critics' Scariest Films". AltFilmGuide.com. נבדק ב-21 במאי 2010. {{cite web}}:  (עזרה)
↑  "AFI's 100 Years... 100 Thrills" (PDF). American Film Institute. נבדק ב-21 במאי 2010. {{cite web}}:  (עזרה)
↑  רוח רעה: הצצה לרימייק של "פולטרגייסט", באתר ynet, 5 בפברואר 2015
| סטיבן ספילברג |
| --- | --- | --- |
| סרטים שביים | שוגרלנד אקספרס (1974) • מלתעות (1975) • מפגשים מהסוג השלישי (1977) ‏• 1941 (1979) • שודדי התיבה האבודה (1981) • אי.טי. (1982) • אזור הדמדומים: הסרט (1983) • אינדיאנה ג'ונס והמקדש הארור (1984) • הצבע ארגמן (1985) • אימפריית השמש (1987) • אינדיאנה ג'ונס ומסע הצלב האחרון (1989) • תמיד (1989) • הוק (1991) • פארק היורה (1993) • רשימת שינדלר (1993) • פארק היורה: העולם האבוד (1997) • אמיסטד (1997) • להציל את טוראי ריאן (1998) • אינטליגנציה מלאכותית (2001) • דו"ח מיוחד (2002) • תפוס אותי אם תוכל (2002) • טרמינל (2004) • מלחמת העולמות (2005) • מינכן (2005) • אינדיאנה ג'ונס וממלכת גולגולת הבדולח (2008) • הרפתקאות טינטין: תעלומת החד-קרן (2011) סוס מלחמה (2011) • לינקולן (2012) • גשר המרגלים (2015) • העי"ג (2016) •‏ העיתון (2017) • שחקן מספר אחת (2018) • סיפור הפרברים (2021) • הפייבלמנים (2022) |  |
| סרטים שהפיק | פולטרגייסט (1982) • גרמלינס (1984) • בחזרה לעתיד (1985) • הגוניס (1985) • סיפור אמריקאי (1986) • זהירות הבית מתפרק (1986) • יום במלכודת (1987) • המסע לעמק החלומות (1988) • מי הפליל את רוג'ר רביט (1988) בחזרה לעתיד 2 (1989) • ארכנופוביה (1990) • בחזרה לעתיד 3 (1990) • ג'ו נגד הוולקנו (1990) • פסגת הפחד (1991) • פייבל במערב הפרוע (1991) • קספר (1996) • טוויסטר (1996) • גברים בשחור (1997) • פגיעה קטלנית (1998) • המסכה של זורו (1998) פארק היורה 3 (2001) • גברים בשחור 2 (2002) • האגדה של זורו (2005) • זכרונותיה של גיישה (2005) • גיבורי הדגל (2006) • מכתבים מאיוו ג'ימה (2006) • רובוטריקים (2007) • לכודים ברשת (2008) • רובוטריקים 2 (2009) • רובוטריקים 3: אפלת הירח (2011) • גברים בשחור 3 (2012) • מסע של מאה צעדים (2014) • עולם היורה (2015)  • העי"ג (2016) •‏ העיתון‏ (2017) • שחקן מספר אחת (2018) • עולם היורה: נפילת הממלכה (2018) • עולם היורה: עולם חדש (2022) • הפייבלמנים (2022) |  |
| סדרות שהפיק | עלילות טייני טון (1990-92) • אנימניאקס (1993-98) • פינקי והמוח (1995-98) • אחים לנשק (2001) • The Pacific (2010) • השמיים נופלים (2011-15) • עולם היורה: מחנה הקרטיקון (2020-22) • עולם היורה: תאוריית הכאוס (2024-) |  |
| --- | --- |
בקרת זהויות :  LCCN: no2001048001  MusicBrainz work: 90fba025-6cfa-470f-b886-b032a695fce0   WorldCat (עם LCCN): no2001-048001
עמרו בן עות'מאן

| --- | --- |
 לידה:  שנות ה־30 של המאה ה־7 אל-מדינה, ח'ליפות ראשידון 
 בת זוג:  רמלה בנת מועאוויה
 צאצאים:  עות'מאן, ח'אלד, עבדאללה, עות'מאן אל-אסע'ר, עמר, אל-מע'ירה, אבו בכר, עבדאללה אל-אסע'ר, עאישה, אום סעיד.
 
עמרו בן עות'מאן בן עפאן (בערבית: عمرو بن عثمان بن عفان) היה אחד התאבעון, ואחד מבניו של עות'מאן בן עפאן.
משפחה

עמרו היה בנם של עות'מאן בן עפאן ושל אום עמרו בנת ג'ונדב. אחיו היו סעיד, אבאן, ועבדאללה. רעייתו הייתה רמלה בנת מועאויה. מנישואיו של עמרו לרמלה בנת מועאוויה, נולדו עות'מאן וח'אלד. לח'אלד נולד ילדים, בעוד שעות'מאן אל-אכּבּר נפטר בלי להביא ילדים לעולם. עבדאללה נולד מאישה אחרת, שמה היה חפסה בנת עבדאללה בן עמר בן אל-ח'טאב. כמו כן, היו לו ילדים נוספים מנשים אחרות, ושמות ילדיו האחרים היו עות'מאן אל-אסע'ר, עמר, אל-מע'ירה, אבו בכר, עבדאללה אל-אסע'ר, עאישה, ואום סעיד.
ראו גם

צחאבה
הערות שוליים

↑  ⓘ Encyclopedia - Amr ibn Uthman - people of the second fitna. Amr ibn Uthm, Blog (באנגלית)
↑  Asad Q. Ahmed, The religious elite of the early Islamic Ḥijāz : five prosopographical case studies, Oxford: Unit for Prosopographical Research, Linacre College, University of Oxford, 2011, ISBN 978-1-900934-13-8
פט פלנגן

ג'ון פטריק "פט" פלנגן (אנגלית: John Patrick "Pat" Flanagan;‏ 1891 בפרסטון - 31 באוגוסט 1917) היה כדורגלן אנגלי.
קריירה

פלנגן היה חלוץ שני שהחל את קריירת הנוער שלו בסטורברידג', ב-1908 הצטרף לנוריץ' סיטי, וכעבור שנה עבר לפולהאם. הוא לא הרבה לשחק בפולהאם, ובדצמבר 1910 הצטרף למועדון וולוויץ' ארסנל, שבדומה לפולהאם היה בבעלותו של הנרי נוריס. פלנגן ערך את הופעת הבכורה שלו ב-11 בפברואר 1911, ובמשך העונות הבאות הוא שיחק במרבית העמדות הקדמיות במערך המשחק של ארסנל.
באותה תקופה נאבק המועדון על מקומו בליגה, כאשר בעונת 1909/1910 הוא מסיים במקום ה-18 ובעונת 1912/1913 במקום ה-20, וכתוצאה ממיקום זה ירד ליגה; באותה עונה זכה פלנגן בתואר מלך השערים של ארסנל ביחד עם צ'ארלס לואיס. פלנגן הסתגל במהירות לסגנון המשחק של הליגה השנייה, ובעונת 1913/1914 הבקיע 12 שערי ליגה ושער אחד בגביע ה-FA, בעונה שהייתה הראשונה בתולדות המועדון באצטדיון הייבורי.
אולם, פלנגן איבד את מקומו בהרכב בסוף עונת 1914/1915, ובמשך שתי העונות הבאות לא שיחק הרבה. ב-1917 הוא החליט לפרוש בעקבות פציעה. בסך הכל הוא הבקיע 28 שערים ב-121 משחקי ליגה וגביע במדי ארסנל.
לקריאה נוספת

ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4)
| --- | --- |
בקרת זהויות :  CWGC: 898196
ענף שורש היד הגבי (עורק הגומד)

| --- | --- |
 שיוך:  branch of ulnar artery 
 תיאור ב:  האנטומיה של גריי (מהדורה 20) (598) 
 מזהים
 לטינית (TA98):  ramus carpalis dorsalis arteriae ulnaris 
 טרמינולוגיה אנטומיקה:  A12.2.09.053 
 TA2 (2019):  4668 
 FMA:  22820 
 מערכת השפה הרפואית המאוחדת:  C0687036 
 
ענף שורש היד הגבי של עורק הגומד משיק למקבילו מעורק החישור ליצירת רשת שורש היד הגבית.
עֲנַף שֹׁרֶשׁ הַיָּד הַגַּבִּי (TA: ramus carpalis dorsalis) הוא ענף עורקי של עורק הגומד המספק דם לגב היד.
ענף שורש היד הגבי מסתעף מעורק הגומד מעל עצם העדשה ומתעקל לאחור מתחת לגיד השריר כופף שורש היד הגומדי. הוא עובר לאורך צדו הגבי של שורש כף היד, מתחת לגידי השרירים הפושטים, ומשיק לענף שורש היד הגבי היוצא מעורק החישור ליצירת רשת שורש היד הגבית.
מיד בראשיתו מסתעף ממנו ענף קטן הנע לאורך הצד הגומדי של עצם המסרק החמישית ומספק את הצד הגומדי של אחורי הזרת.
| --- | --- |
בקרת זהויות :  TA98: A12.2.09.053 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
פדריקו ריצ'י (כדורגלן)

פדריקו ריצ'י (באיטלקית: Federico Ricci; נולד ב-27 במאי 1994) הוא כדורגלן איטלקי המשחק בעמדת הקיצוני במונצה מהסרייה ב'.
קריירת מועדונים > רומא

ריצ'י הוא תוצר מחלקת הנוער של רומא. הוא זומן לראשונה לסגל הקבוצה הבוגרת בעונת 14–2013. את הבכורה שלו ערך ב-1 בדצמבר 2013, כשעלה מן הספסל בתיקו אחת במשחק החוץ מול אטאלנטה. ב-18 במאי 2014, הוא רשם את משחקו הראשון בהרכב הפותח, כשמשחק זה נגמר בתוצאת הפסד 1–0 לגנואה.
קריירת מועדונים > השאלה לקרוטונה

ביולי 2014, ריצ'י הושאל לקרוטונה מהסרייה ב'. ב-17 באוגוסט 2014, הוא ערך את הופעת הבכורה שלו במדי הקבוצה במסגרת הגביע האיטלקי בהפסד בפנדלים 4–3 לקזרטנה לאחר שהמשחק נגמר בתוצאת תיקו מאופס בתום הזמן החוקי. ב-9 ביולי 2015, ההשאלה שלו הוארכה בעוד עונה.
קריירת מועדונים > ססואולו

ב-31 באוגוסט 2016, ריצ'י הושאל פעם נוספת, הפעם לססואולו עבור 500 אלף אירו בעסקה אשר כללה אפשרות רכישה. את משחקו הראשון במדי ססואולו הוא ערך בליגה האירופית.
ב-30 ביוני 2017, הקבוצה החליטה לממש את אפשרות הרכישה, כשעשתה זאת עבור שלוש מיליון אירו. באותו היום, תוצר מחלקת הנוער של רומא נוסף, לורנצו פלגריני, נרכש בחזרה על ידי רומא מססואולו עבור עשרה מיליון אירו.
קריירת מועדונים > השאלות לגנואה, קרוטונה, בנוונטו וספציה

החל מ-31 באוגוסט 2017, ריצ'י הושאל למספר קבוצות, כשביניהן: גנואה, קרוטונה, בנוונטו וספציה.
בינואר 2021 הושאל למונצה מהסרייה ב'.
קריירה בינלאומית

ב-24 במרץ 2016, ריצ'י ערך את הופעת הבכורה שלו במדים הלאומיים של הנבחרת האיטלקית עד גיל 21 בניצחון 1–4 על נבחרת אירלנד עד גיל 21.
תארים > קבוצתיים

אליפות פרימוורה (1): 2009/10
הגביע האיטלקי של הפרימוורה (1): 2011/12
הסופר קאפ של הפרימוורה (1): 2012
הערות שוליים

↑  ריצ'י הוא חלק מהסגל של האדומים כחולים
↑  פדריקו ריצ'י חוזר לקרוטונה
↑  רשמי: פדריקו ריצ'י הושאל לבנוונטו
↑  ריצ'י הוא שחקנה החדשה של ספציה
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פדריקו ריצ'י (כדורגלן)".
ענף המעי הגס

| --- | --- |
 שיוך:  branch of inferior branch of ileocolic artery 
 תיאור ב:  האנטומיה של גריי (מהדורה 20) (607) 
 מזהים
 לטינית (TA98):  ramus colicus 
 טרמינולוגיה אנטומיקה:  A12.2.12.064 
 TA2 (2019):  4263 
 FMA:  14820 
 מערכת השפה הרפואית המאוחדת:  C0226324 
 
עורקי המעי העיוור והמעי העקום
עֲנַף הַמְּעִי הַגַּס (TA: ramus colicus) הוא עורק קטן בבטן המסתעף מהענף התחתון של עורק המעי העקום והמעי הגס ומספק דם למעי הגס העולה. מהלכו של העורק מעלה על גבי המעי הגס העולה.
| --- | --- |
בקרת זהויות :  TA98: A12.2.12.064 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
ערי חינוך

| --- | --- |

 מדינה:  ישראל 
 מטה הארגון:  המרכז האקדמי רופין 
 מייסדים:  יעקב הכט 
 תקופת הפעילות:  2010–הווה (כ־14 שנים) 
 www.education-cities.com
 
ערי חינוך הוא ארגון חברתי-חינוכי, הקרוי על שם גישה חינוכית-אורבנית שפיתח יעקב הכט, ומטרתה לחולל שינוי חברתי מערכתי בערים. הגישה רואה במערכת החינוך כלי מרכזי בפיתוח העיר, ובעיר כלי מרכזי בפיתוח מערכת החינוך. הגישה מופעלת בערים שונות בישראל החל משנת 1999. בשנים הראשונות ליישום השיטה, ניהל הכט את המכון לחינוך דמוקרטי במכללת סמינר הקיבוצים, ופעל במסגרתו. ב-2010 העביר את הפעילות לארגון "ערי חינוך", שאותו הקים יחד עם רם שמואלי.
הרעיון

העיר כבית ספר אחד גדול - עיר חינוך מהווה רשת חברתית לימודית  הממוקדת במיצוי ופיתוח הפרט והיישוב דרך אזורי חוזק  וצמיחה אישיים, קהילתיים ועירוניים.
הסיפור והשפה המקומית - עיר חינוך מפתחת "סיפור", "שפה" ואורח חיים מקומי הנשענים על חוזקות האזור וממנפים כיווני התפתחות עתידיים.
החדשנות הגלובלית - עיר חינוך מהווה פלטפורמה מרכזית לחיבור העיר לגישות של חדשנות חינוכית, אורבנית וטכנולוגית, המותאמות למאה ה-21.
אמנות שיתופי הפעולה -  בעיר חינוך מתקיים תהליך דינמי שבדומה לעבודת אמנות, יוצר השראה. במהלכו נרקמים שיתופי פעולה שמאפשרים יצירות ייחודיות של תושבי העיר והארגונים הפועלים בה. הם אינם מוכתבים מראש אלא נוצרים מתוך ראיית הזדמנות באחר. באופן זה מתהווה אקלים של אחריות חברתית, קהילתית וסביבתית.
מאפייני עיר חינוך

מנהיגות מובילה – ראש העיר מוביל את תוכנית  "עיר חינוך" ועומד בראשה.
עירוב צבעים – בתוכנית עיר חינוך שותפים כל נציגי המגזר הראשון- המחלקות ברשות המקומית וכל משרדי הממשלה, המגזר השני- הארגונים הפרטיים שפועלים בעיר, ונציגי המגזר השלישי והרביעי.
צמיחה דרך חוזקות – צמיחה דרך אזורי חוזק אישיים, ארגוניים ואזוריים.
המטרות

חיזוק תחושת השייכות של התושבים אל עירם
העלאת איכות החיים בעיר
צמצום משמעותי ברמת האלימות
שיפור ההישגים הלימודיים
צמיחת יוזמות קהילתיות
העמקת תחושת המסוגלות של הצעירים והמבוגרים
המטרות > מקורות תאורטיים שמשפיעים על ייצוב המודל

מודל ערי חינוך נוצר והופעל לראשונה על ידי יעקב הכט שהוא גם הוגה גישת החינוך הדמוקרטי המיושמת בארץ ובעולם. החינוך הדמוקרטי ממוקד ביצירת תנאים וכלים לכל אדם (תלמיד) להתפתח דרך אזורי החוזק האישיים. מתוך כך החלה בסביבות שנת 2000 להתהוות ההבנה שבית הספר המוכר, התחום גאוגרפית בגדר פיזית ורעיונית, מוגבל מאוד ביצירת תוכנית למידה אישית ממוקדת אזורי חוזק. מכאן החל הכט לבחון את האפשרות שהעיר כולה, על כלל משאביה, תהפוך לבית ספר גדול אחד.
לפי תפישה זו, ייווצר היזון הדדי: מצד אחד תלמידי העיר יוכלו ללמוד בכל המוסדות, המתקנים, אתרי המסחר והתעשייה, מרכזי התרבות והספורט הקיימים בעיר. ומצד שני התלמידים, על שלל כישוריהם, יסייעו לעיר לצמוח בכיוונים שאותם סימנה כמנועי צמיחה עירוניים.
פיתוח רעיון "עיר חינוך", מושפע מגישות קיימות : "עיר מחנכת" (Educatingcity)  ו"עיר לומדת" (Learning city). גישות אלו ממוקדות בלמידה לאורך החיים ובלמידה לאורך כל היום. אך בשונה מגישת עיר חינוך הן אינן מתמקדות ביצירת קשר בין מערכת החינוך הפורמלית והמערכת העירונית.
גישות נוספות שמשפיעות על עיצוב רעיון "עיר חינוך" הן, "ביטול בית הספר" של איוון איליץ', ובתחום התכנון האורבני – גישתו של כריסטופר אלכסנדר, מתכנן אורבני, שמדבר אף הוא על חיבור מערכת החינוך לעיר .
מאז 1999, עבר הכט משלב החשיבה התאורטית, בעזרת ראשי הערים, לניסיונות בשטח. לאחר כעשר שנים של ניסיונות רבים בתחום עבר מניהול המכון לחינוך דמוקרטי להקמת "ארגון ערי חינוך" בשיתוף עם רם שמואלי.
יישום דיפרנציאלי

בתוכנית זו, העיר כולה, על כלל משאביה, הופכת לבית ספר גדול אחד.
אחת הדוגמאות המוצלחות לתוכנית נמצאת בטבריה. תלמידי בית ספר ברנקו וייס, נוער בסיכון, מנהלים ומתחזקים בכוחות עצמם את הפארק האתגרי של העיר. בני נוער אחרים משמשים כ"שגרירי תרבות" של העיר: הם לומדים על ההיסטוריה של העיר ומלווים סיורים של אוטובוסי תיירים הנכנסים אליה. כמו כן, יש ילדים שבעקבות משנת הרמב"ם שקבור בעיר, מגדלים בגינות ואפילו איי התנועה, צמחי מרפא ומוכרים אותם לאחר עיבוד. יש עוד דוגמאות רבות לכך שכל ילד יכול ללמוד ולהתפתח גם מעבר לקירות בית הספר. זאת כדי לאפשר לכל ילד למצוא את האזורים שבהם הוא טוב ולחוות חוויית הצלחה. התפישה הבסיסית היא שכולנו חלשים, בינוניים, או חזקים בתחומים שונים. אם אנחנו מרחיבים מאוד את יכולת הבחירה, הרבה מעבר לקוריקולום המסורתי של בית הספר, גם לילד שמאוד חלש בחשבון או היסטוריה, יש סיכוי למצוא אזור שבו הוא יצטיין (ואז הוא יוכל להתמודד גם עם אזורי החולשה שלו). 
העשייה היא ייחודית ודיפרנציאלית בכל עיר, וזאת במכוון. במהלך שנת התכנון הראשונה, במסגרת "מעגלים" של מנהלי בתי ספר, ראשי אגף חינוך, מורים, הורים, בעלי עסקים, וכל מרכיב אחר של העיר, נבנית תוכנית על ידי התושבים עצמם ולא מונחתת עליהם על ידי גורם חיצוני.
היסטוריה- ניסיונות בישראל

1999 – ניסיון ראשון במצפה רמון – "קהילה לומדת"  (דרור דבש ראש המועצה ויעקב הכט ראש המכון לחינוך דמוקרטי).
2001 – מתבצע שלב תכנון של "באר שבע – עיר חינוך" אבל לא מגיע לשלב מימוש
2004 – בת ים -  מודל בת ים לחינוך אישי - עיר חינוך ראשונה יוצאת לפועל בישראל וזוכה להצלחה גדולה.
2006  - מתבצע השלב הראשון בתכנון "ירושלים עיר חינוך"  ניסיון שלא יוצא לפועל.
2006 - נס ציונה – עיר חינוך.
2006 – עכו- ניסיון של שנתיים ליצירת עיר חינוך.
2008 – טבריה- ניסיון פורץ דרך שמקיים לראשונה חיבור מוצלח בין הפיתוח העירוני לפיתוח מערכת החינוך, בתוכנית "עבר מצמיח עתיד".
2009 - חדרה – תוכנית יכו"ל – חדרה בירוק כחול לבן.
2011 – עמק המעיינות – עמק חינוך – תוכנית עיר חינוך במועצה אזורית.
תוצרים חינוכיים

"מודל בת-ים לחינוך אישי"
"מודל הנבחרת"
"מעבדת חדשנות"
פרסים

בפברואר 2017, נבחר ארגון ערי חינוך כאחד מחמשת ארגוני חינוך מעוררי השראה בעולם.
בינואר 2011, אחרי הפעלת תוכנית "ערי חינוך", זכתה חדרה, לראשונה בתולדותיה, בפרס החינוך הארצי.
פרס החינוך היישובי-מחוזי מטעם מחוז הצפון במשרד החינוך הוענק ביוני 2011 לטבריה, על הפעלת דרך החיים העירונית "עבר מצמיח עתיד" בגישת "ערי חינוך".
בזכות יסוד וניהול "ערי חינוך", נכלל יעקב הכט ברשימת "50 המשפיעים ביותר על החינוך לשנת 2011" של עיתון העיר.
הערות שוליים

↑  מצפה רמון - קהילה יישובית לומדת באתר האינטרנט של מחוז הנגב במשרד החינוך
↑  תוכנית "טבריה - עבר מצמיח עתיד" באתר המכון לחינוך דמוקרטי
↑  ענת שפירא / כנס BETT 2017
↑  חדרה: שיתוף פעולה פורמלי, לא פורמלי, מגזין המושבות, 30 בינואר 2011